
1. Úvod

Nezisková organizácia Dula Duše, n.o.,
vznikla 28.3. 2023,
bola zaregistrovaná obvodným úradom Trnava
pod registračným číslom DIČ 2122017337, IČO 55100341. Adresa: F.K.Veselého 1, 909 01 Skalica
IBAN: SK93 0200 0000 0048 0242 0355
Kontakty: gorst@duladuse.sk, machackova@duladuse.sk, slovakova@duladuse.sk,
Zakladateľky:
Jana Gorst
Ing. Želmíra Macháčková Ing. Zuzana Slováková
Druh všeobecne prospešných služieb.

Hlavným poslaním združenia je citlivo, ľudsky a vnímavo detabuizovať spoločensky dlhodobo vytesňovanú tému smrti, ktorá sa bytostne dotýka každého z nás. Naučiť sa ju prijímať ako neoddeliteľnú a prirodzenú súčasť nášho života, ktorá dáva nášmu životu hĺbku a zmysel. Empaticky, dôstojne a s rešpektom otvárať a komunikovať témy zomierania, smrti a smútenia, posledných rozlúčok a pohrebníctva naprieč celou našou spoločnosťou, bez rozdielu na životné vyznanie, svetonázor či náboženskú vieru, bez ohľadu na rasu, zdravotný stav, sociálne či spoločenské postavenie, vek, pohlavie a profesiu.
Cieľom je prinášať v tejto oblasti vzdelávanie a osvetu, z hľadiska spirituálneho i fyzického, pre širokú laickú verejnosť, dobrovoľníkov v pomocnom sektore, ale i zdravotnícky personál a tým umožniť spracovávanie predsudkov a prirodzeného strachu zo smrti.
K tomu neoddeliteľne patrí aj snaha o návrat k zvykom našich predkov v čase umierania a smrti. Dôležitosť rituálov, ktoré sa podávali ústnou formou z generácie na generáciu a ich praktizovaním v komunite, boli dôležitým článkom zdravej komunity. Oživením týchto zvykov má verejnosť príležitosť byť aktívnym členom spoločnosti, ktorá preberá zodpovednosť za seba a navráti zomieraniu ľudskosť a dôstojnosť do prostredia domova.
Združenie venuje pozornosť poskytovaniu podpory pri pripravenosti na vlastnú smrť a finálnu časť života, posledných prianí a podporu pri komunikácii potrieb s blízkymi, aby posledné dni života neboli len prežívaním a čakaním na smrť, ale žitím týchto dní v ľudskej dôstojnosti, v hĺbke, láske a pokoji. Poskytuje podporu v procese zomierania blízkeho a tiež v procese smútenia, či komunikácie úmrtia v rodine, škole alebo iných spoločenstvách.
Cieľom je vytvorenie priestoru a platformy na združovanie a podporu ľudí, ktorí prichádzajú s témou smrti do kontaktu v akejkoľvek podobe, priestoru, kde si môžu odovzdať skúsenosti, prepojiť sa      a podporiť navzájom.

Správna rada prerokovala a jednohlasne schválila túto výročnú správu.

2. Prehľad uskutočnených činností

Nezisková organizácia Dula Duše, n. o. v roku 2025 nevykonávala žiadnu verejnú činnosť na Slovensku ani v zahraničí. Sústredila sa najmä na činnosť pre členky a budovanie členskej základne.
Vedenie organizácie sa venovalo organizačným činnostiam, tvorbe webovej stránky a ďalším aktivitám súvisiacim s činnosťou organizácie. Zároveň pokračovalo v budovaní členskej základne. V roku 2025 pokračovala tvorba webovej stránky www.duladuse.sk, ktorá bola zároveň spustená.
Tak ako v predchádzajúcich rokoch, aj v roku 2025 bolo pre členky združenia zrealizované víkendové stretnutie v Čarožnici, ktoré si účastníčky financovali samy.
V roku 2025 bol pre členky zorganizovaný seminár „Facilitátor Death Café“. Death Café je medzinárodný formát neformálnych verejných skupinových rozhovorov o smrti, umieraní a pominuteľnosti života, ktoré prebiehajú v bezpečnej a rešpektujúcej atmosfére, spravidla pri káve. Nejde o terapiu ani poradenskú službu, ale o diskusný priestor, ktorého cieľom je otvárať spoločensky citlivú a často tabuizovanú tému smrti. Seminár bol zameraný na prípravu členiek na facilitovanie takýchto stretnutí, vedenie citlivej skupinovej diskusie a vytváranie bezpečného priestoru pre rôzne skúsenosti, postoje a zdieľania účastníkov. Členky plánujú v roku 2026 tieto stretnutia organizovať pre verejnosť a viesť diskusie na uvedenú tému.
Počet členiek: 58 osôb.

3. Ročná účtovná závierka a zhodnotenie základných údajov v nej obsiahnutých

V súlade s § 9 ods. 2 zákona č. 431/2002 Z. z. o účtovníctve v platnom znení Nezisková organizácia Dula duše, n.o. účtuje v sústave podvojného účtovníctva.
Ročná účtovná závierka je výsledkom účtovnej závierky k poslednému dňu aktuálneho roka (jej súčasťou je výkaz ziskov a strát, súvaha a poznámky), obsahuje zhodnotenie údajov v nej obsiahnutých a tvorí prílohu tejto výročnej správy.

4. Výrok audítora

Ročnú účtovnú závierku nebolo potrebné overovať audítorom.

5. Prehľad o peňažných príjmoch a výdavkoch

Príjmy za rok: 1.474,- EUR
1. Výdavky na správu: 707,46 EUR
2. Výdavky na všeobecne prospešné služby: 0 EUR
3. Iné ostatné náklady: 0 EUR
4. Výdavky spolu: 707,46 EUR

6. Prehľad rozsahu príjmov (výnosov) v členení podľa zdrojov

	P.
č.
	Zdroj
	Dar
	Príspevok
	Príjem
	Pozn.
	

	1.
	príjem z vlastnej činnosti
	0
	0
	420
	
	

	2.
	podielové dane
	0
	0
	0
	
	

	3.
	prijaté dary
	643
	0
	0
	
	

	4.
	prijaté príspevky
	0
	411
	0
	
	

	
	Spolu
	643
	411
	420

6. Stav a pohyb majetku a záväzkov

Uvedené v ročnej účtovnej závierke, ktorá tvorí prílohu tejto výročnej správy.

7. Zmeny a nové zloženie orgánov
Správna rada sa neuzniesla na žiadnych zmenách v štatúte a orgánmi sú:

Správna rada (3 členovia, 3 roky, do 28.3.2026) Predseda – štatutárny orgán: Ing. Želmíra Macháčková Podpredseda: Ing. Zuzana Slováková
Členka: Jana Gorst

Prezidentka (5 rokov, do 28.3.2028)
Jana Gorst

Revízor (5 rokov, do 28.3.2028)
Iveta Melicherčíková

8. Ďalšie údaje určené správnou radou
Správna rada neurčila žiadne ďalšie údaje na zverejnenie vo výročnej správe.

